Tarybos reglamentas (EB) Nr. 1340/98
1998 m. birželio 24 d.
iš dalies keičiantis Reglamentą (EB) Nr. 3290/94 dėl žemės ūkio sektoriuje būtinų pritaikomųjų pataisų ir pereinamojo laikotarpio priemonių, kad būtų įgyvendintos daugiašalių derybų dėl prekybos Urugvajaus raunde sudarytos sutartys
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1994 m. gruodžio 22 d. Tarybos reglamentą (EB) Nr. 3290/94 dėl žemės ūkio sektoriuje būtinų pritaikomųjų pataisų ir pereinamojo laikotarpio priemonių, kad būtų įgyvendintos daugiašalių derybų dėl prekybos Urugvajaus raunde sudarytos sutartys [1], ypač į jo 3 straipsnio 2 dalį,
atsižvelgdama į Komisijos pasiūlymą,
kadangi Reglamento (EB) Nr. 3290/94 3 straipsnis įgalioja Komisiją patvirtinti priemones, kurių reikia, kad būtų palengvintas perėjimas nuo tvarkos, buvusios prieš įgyvendinant Urugvajaus raundo derybų rezultatus, prie tvarkos, atsirandančios dėl minėtame Reglamente numatytų žemės ūkio teisės aktų pakeitimo; kadangi tokios pereinamojo laikotarpio priemonės gali būti patvirtintos tik laikotarpiui iki 1998 m. birželio 30 d., o vėliau jos negali būti taikomos; kadangi tai paaiškina, kodėl tam tikri klausimai, šiuo metu reglamentuojami pereinamojo laikotarpio priemonėmis, iki minėtos datos negali būti galutinai apibrėžti; kadangi šie klausimai pirmiausia yra susiję su tam tikrais susitarimais, sudarytais su trečiosiomis šalimis; kadangi dėl to būtina vieneriems metams pratęsti laikotarpį, per kurį Komisija galėtų patvirtinti pereinamojo laikotarpio priemones,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 3290/94 3 straipsnio 2 dalyje data "1998 m. birželio 30 d." keičiama į datą "1999 m. birželio 30 d.".
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Reglamentas taikomas nuo 1998 m. birželio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1998 m. birželio 24 d.